જેલમાંથી છુટવા માટે આરોપીઓ કોઇ બહાનુ છોડતા નથી. યેન કેન પ્રકારે બહાના શોધી ગંભીર કેસના આરોપીઓ જામીન અરજીઓ કરતા હોય છે. ત્યારે લોલિયા ડબલ મર્ડર કેસના આરોપીએ જેલમાંથી છુટવા માટે પોતાના જ લગ્નની ખોટી કંકોત્રી છપાવી લગ્ન કરવા વચગાળાના જામીન માગ્યા હતા. જો કે, આ મામલે પોલીસે તપાસ કરી તો જે યુવતી સાથે લગ્ન કરવા માટે કંકોત્રી છપાવી કોર્ટમાં રજૂ કરી હતી. તે નામની કોઇ યુવતી તે ગામમાં જ ન હતી. પોલીસનો રિપોર્ટ આવ્યા બાદ કોર્ટે આરોપીના જામીન ફગાવી દીધા છે.